2012. július 25-én benyújtott kereset – ZZ kontra Tanács
(F-78/12. sz. ügy)
Az eljárás nyelve: francia
Felek
Felperes: ZZ (képviselő: M. Velardo ügyvéd)
Alperes: az Európai Unió Tanácsa
A jogvita tárgya és leírása
A Tanács azon határozatának megsemmisítése, amelyben a felperest nem vette fel a 2011-ben előléptethető tisztviselők listájára.
Kereseti kérelmek
A Közszolgálati Törvényszék semmisítse meg a Tanács Főtitkárságának 2011. szeptember 12-i, valamint a kinevezésre jogosult hatóság 2012. április 18-i azon határozatát, amelyben a felperest nem vették fel az előléptethető tisztviselők listájára;
a Közszolgálati Törvényszék kötelezze a Tanácsot az ideiglenes 40 000 euróra becsült vagyoni és nem vagyoni károk megtérítésére, amely összeg pontos meghatározására az eljárás folyamán kerül sor, valamint 6,75 %-os kiegyenlítő és késedelmi kamatok megfizetésére;
a Közszolgálati Törvényszék a Tanácsot kötelezze a költségek viselésére.